Ανδρέας Ανδρεάδης (πετοσφαιριστής)

Ο **Ανδρέας Ανδρεάδης** (14 Ιανουαρίου 1982, Προβατώνας Έβρου) είναι Έλληνας διεθνής πετοσφαιριστής ο οποίος κατά την περίοδο 2024-25 αγωνίζεται με τη φανέλα του Ο.Φ.Η. στο Πρωτάθλημα Ελλάδας στη θέση του κεντρικού.

## Καριέρα
Ο Ανδρέας Ανδρεάδης ξεκίνησε την καριέρα του το 1995 σε ηλικία 13 ετών από τον θρακιώτικο σύλλογο Α.Ο.Τυχερού, και από το 1997 μέχρι το 2004 συνέχισε στον Εθνικό Αλεξανδρούπολης, την ομάδα στην οποία ανδρώθηκε.

Την περίοδο 2004-05 παίρνει μεταγραφή στον Παναθηναϊκό όπου θα αγωνιστεί για πέντε χρόνια και θα κατακτήσει 1 Πρωτάθλημα, 2 Κύπελλα και 1 Σούπερ Καπ.

Την περίοδο 2009-10 αλλάζει στρατόπεδο και μετακινείται στον Ολυμπιακό Πειραιώς. Στην πρώτη του κιόλας χρονιά στέφεται Πρωταθλητής Ελλάδος για δεύτερη φορά στην καριέρα του. Με τον Ολυμπιακό θα κατακτήσει στη συνολική παρουσία του στους ερυθρόλευκους 5 Πρωταθλήματα, 1 Κύπελλο, 2 Λιγκ Καπ και 1 Σούπερ Καπ.

Ακολούθησαν οι μεταγραφές του στον Ηρακλή, τον Εθνικό Αλεξανδρούπολης και την ΑΕΚ, πριν μεταγραφεί το καλοκαίρι του 2015 στον Άρη. Τον Ιανουάριο του 2016 μεταπήδησε στον Φοίνικα Σύρου, με τον οποίο έφτασε μέχρι τους τελικούς του πρωταθλήματος. Τον Ιούλιο του 2016 μεταγράφηκε στον Π.Α.Ο.Κ., με τον οποίο κατέκτησε το πρωτάθλημα περιόδου 2016-17.

Το καλοκαίρι του 2017 επέστρεψε στον Ολυμπιακό, με τον οποίο κατέκτησε δύο Πρωταθλήματα Ελλάδας (2017-18, 2018-19) και δύο Λιγκ Καπ (2018, 2019).
Τον Ιούλιο του 2020 παίρνει μεταγραφή για τον Μίλωνα Νέας Σμύρνης, αλλά επανέρχεται στον Ολυμπιακό τον Φεβρουάριο του 2021 για να καλύψει τη θέση του κεντρικού μπλοκέρ στους Πειραιώτες, και κατακτά το 7ο και τελευταίο Πρωτάθλημα της καριέρας του.
Την περίοδο 2022-23 ενισχύει και πάλι τον Μίλωνα στο Πρωτάθλημα Ελλάδας, στο τέλος της οποίας αποφασίζει στα 41 του χρόνια να αγωνιστεί στον Φλοίσβο Παλαιού Φαλήρου, με τον οποίο κατέκτησε το πρωτάθλημα της Πρε Λιγκ. Την περίοδο 2024-25 ο αειθαλής Ανδρέας Ανδρεάδης εντάσσεται στον νεοφώτιστο στη Βόλεϊ Λιγκ Ο.Φ.Η., προκειμένου να κλείσει την καριέρα του στην ομάδα του Ηρακλείου.

## Διεθνής καριέρα
Ο Ανδρεάδης υπήρξε επί χρόνια αναπόσπαστο μέλος της Εθνικής Ελλάδος. Από το 1999 μέχρι το 2017 συμπλήρωσε 141 συμμετοχές με το εθνικό αντιπροσωπευτικό συγκρότημα. Η πρώτη του παρουσία σε επίσημη διοργάνωση έγινε στο Ευρωπαϊκό Πρωτάθλημα 2003, και ακολούθησαν συμμετοχές στα επόμενα Ευρωπαϊκά αλλά και στην Ευρωπαϊκή και Παγκόσμια Λίγκα. Το 2012 συμμετείχε στα προκριματικά των Ολυμπιακών Αγώνων και το 2013 στα προκριματικά του Παγκοσμίου Πρωταθλήματος 2014.
Οι τελευταίες συμμετοχές του Ανδρέα Ανδρεάδη με το εθνικό συγκρότημα πραγματοποιήθηκαν το 2017, στα προκριματικά του Παγκοσμίου Πρωταθλήματος 2018 και στους αγώνες της Παγκόσμιας Λίγκας 2017.

## Συλλογικοί Τίτλοι - Διακρίσεις
### Διεθνείς διοργανώσεις
**[[CEV Cup πετοσφαίρισης ανδρών|Κύπελλο CEV]]
*  2009 ([[Παναθηναϊκός (πετοσφαίριση ανδρών)|Παναθηναϊκός Α.Ο.]])

**Τσάλεντζ Καπ
*  2018 (Ολυμπιακός Πειραιώς)

**[[CEV Cup πετοσφαίρισης ανδρών|Κύπελλο Κορυφαίων Ομάδων (Top Teams Cup)]]
*  2006 ([[Παναθηναϊκός (πετοσφαίριση ανδρών)|Παναθηναϊκός Α.Ο.]])

=== Εθνικά Πρωταθλήματα ===
**7 Πρωταθλήματα Ελλάδας
* 2005-06 (Παναθηναϊκός Α.Ο.)
* 2009-10, 2010-11, 2017-18, 2018-19, 2020-21 (Ολυμπιακός Πειραιώς), 
* 2016-17 (Π.Α.Ο.Κ. Θεσσαλονίκης)
** **2η Θέση**: 2006-07, 2007-08, 2008-09 (Παναθηναϊκός Α.Ο.), 2013-14 (Εθνικός Αλεξανδρούπολης), 2016-16 (Φοίνικας Σύρου), 2019-20, 2021-22 (Ολυμπιακός Πειραιώς)
****3η Θέση**: 2004-05 (Παναθηναϊκός Α.Ο.)

**1 [[Πρε Λιγκ Πετοσφαίρισης Ελλάδας Ανδρών|Πρωτάθλημα Πρε Λιγκ Ελλάδας]]
* 2023-24 (Φλοίσβος Παλαιού Φαλήρου)

=== Εθνικά Κύπελλα ===
**3 Κύπελλα Ελλάδας
* 2007, 2008 (Παναθηναϊκός Α.Ο.)
* 2011 (Ολυμπιακός Πειραιώς)
****2η Θέση**: 2006, 2009 (Παναθηναϊκός Α.Ο.), 2010 (Ολυμπιακός Πειραιώς)

**2 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
*[[Λιγκ Καπ Ελλάδας πετοσφαίρισης ανδρών 2017-2018|2018]], [[Λιγκ Καπ Ελλάδας πετοσφαίρισης ανδρών 2017-2018|2019]] ([[Ολυμπιακός (πετοσφαίριση ανδρών)|Ολυμπιακός Πειραιώς]])
** **2η Θέση**: [[Λιγκ Καπ Ελλάδας πετοσφαίρισης ανδρών 2016-2017|2017]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]]), [[Λιγκ Καπ Ελλάδας πετοσφαίρισης ανδρών 2019-2020|2020]] ([[Ολυμπιακός (πετοσφαίριση ανδρών)|Ολυμπιακός Πειραιώς]])

**2 Σούπερ Καπ Ελλάδας
* 2006 (Παναθηναϊκός Α.Ο.)
* 2010 (Ολυμπιακός Πειραιώς)
** **2η Θέση**: 2004, 2007, 2008 (Παναθηναϊκός Α.Ο.), 2021 (Ολυμπιακός Πειραιώς)

## Ατομικές διακρίσεις
* Πρωτάθλημα Ελλάδας 2010-11: Κορυφαία επτάδα πρωταθλήματος 
* Πρωτάθλημα Ελλάδας 2020-21: Πολυτιμότερος Παίκτης (MVP) 13ης αγωνιστικής 

## Παραπομπές


## Πηγές
* Ανδρέας Ανδρεάδης: Παρουσίαση - Ατομικά στοιχεία - Ομάδες - Τίτλοι Διακρίσεις volleybox.net
* Ανδρέας Ανδρεάδης: Παρουσίαση - Ομάδες - Αγώνες - Στατιστικά globalsportsarchive.com
* Ανδρέας Ανδρεάδης: Ατομικά στοιχεία - Ομάδες - Τίτλοι www.volleyleague.gr
* Ανδρέας Ανδρεάδης: Ατομικά στοιχεία - Ομάδες καριέρας greekvolley.eu
* Ανδρέας Ανδρεάδης: Ευρωπαϊκή παρουσία www-old.cev.eu
* Η μοναδικότητα του Ανδρεάδη! (Όλη η σταδιοδρομία του Ανδρέα Ανδρεάδη) www.sdna.gr 
* Ο Ανδρεάδης επιστρέφει στον Ολυμπιακό (Πληροφορίες για τον Ανδρεάδη) www.inevros.gr 
* Ανδρέας Ανδρεάδης: Παρουσίαση - Βιογραφικό (2017) worldleague.2017.fivb.com 
* Ειδήσεις για τον Ανδρέα Ανδρεάδη sportsaddict.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΑΕΚ
Κατηγορία:Πετοσφαιριστές Άρη
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Μίλωνα
Κατηγορία:Πετοσφαιριστές Ο.Φ.Η.